**Ministru kabineta noteikumu projekta “Grozījumi Ministru kabineta 2014.gada 2.septembra noteikumos Nr. 529 “Ēku būvnoteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2014. gada 2. septembra noteikumos Nr. 529 “Ēku būvnoteikumi” izdarīt grozījumus 50. un 56.punktā, pagarinot termiņu, kādā realizējama būvniecība pēc būvvaldes atzīmes veikšanas ēkas fasādes apliecinājuma kartē vai būvatļaujā par projektēšanas nosacījumu izpildi, lai mazinātu risku finansējumu saņēmējiem, Eiropas Savienības struktūrfondu un Kohēzijas fonda 2014.-2020.gada plānošanas periodā, īstenojot projektus daudzdzīvokļu ēku energoefektivitātes paaugstināšanai. Nosacījumus attiecina uz atbilstošajām būvniecības iecerēm, kam atzīme ir veikta pēc 2014.gada 1.oktobra. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Būvniecības likuma 5. panta pirmās daļas 2. punkts un otrās daļas 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iesniedzot un īstenojot projektus daudzdzīvokļu ēku energoefektivitātes paaugstināšanai darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākuma “Veicināt energoefektivitātes paaugstināšanu dzīvojamās ēkās” (turpmāk – 4.2.1.1. pasākums) ietvaros, konstatēts:1. Ministru kabineta 2014.gada 2.septembra noteikumu Nr.529 “Ēku būvnoteikumi” (turpmāk – MK noteikumi Nr.529) 50.punkts nosaka, ka “***pēc būvvaldes atzīmes veikšanas ēkas fasādes apliecinājuma kartē*** *būvniecības ierosinātājs iesniedz būvvaldē būvdarbu uzsākšanai nepieciešamos dokumentus.* ***Būvniecības realizācijas termiņš ir trīs gadi****, kas skaitāms no lēmuma pieņemšanas par būvniecības ieceres akceptu*”, un 56.punkts nosaka, ka “*būvatļaujā iekļautie nosacījumi būvdarbu uzsākšanai jāizpilda* ***divu gadu laikā no atzīmes veikšanas būvatļaujā par projektēšanas nosacījumu izpildi***.”
2. Savukārt Ministru kabineta 2014.gada 19.augusta noteikumu Nr.500 “Vispārīgie būvnoteikumi” (turpmāk – MK noteikumi Nr.500) 79.punkts nosaka, ka “*būvatļaujā norādītie* ***būvdarbu uzsākšanas nosacījumi ir jāizpilda speciālajos būvnoteikumos noteiktajā termiņā****. Ja pasūtītājs minētos nosacījumus norādītajā termiņā neizpilda,* ***būvatļauja pēc minētā termiņa beigām ir atceļama***.”
3. 4.2.1.1. pasākuma pamatnosacījumus nosaka Ministru kabineta 2016.gada 15.marta noteikumi Nr.160 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākuma “Veicināt energoefektivitātes paaugstināšanu dzīvojamās ēkās” īstenošanas noteikumi” (turpmāk – MK noteikumi nr.160). Saskaņā ar MK noteikumiem Nr.160 projekta iesniegumus pieņem un izvērtē akciju sabiedrība “Attīstības finanšu institūcija Altum” (turpmāk – Altum). 4.2.1.1. pasākuma ietvaros iesniegto projektu vērtēšanu nosaka Altum iekšējās procedūras. Papildus MK noteikumu Nr.160 50.2.apakšpunkts nosaka, ka lēmumu par ēkas energoefektivitātes pasākumu īstenošanu, tai skaitā kopējām energoefektivitātes pasākumu izmaksām pieņem attiecīgās ēkas dzīvokļu īpašnieki.

Ņemot vērā projektu iesniedzēju gūto pieredzi projektu īstenošanas ietvaros, **vidējais laikposms,** kas nepieciešams no brīža, kad tiek izstrādāta ēkas tehniskā dokumentācija, tai skaitā, tiek veikta atzīme ēkas fasādes apliecinājuma kartē vai tiek veikta atzīme būvatļaujā par projektēšanas nosacījumu izpildi, līdz brīdim, kad iespējams uzsākt projekta ietvaros plānotos būvdarbus,ir **18 – 26 mēneši**. Attiecīgajā laikposmā tiek veikta projekta tehniskās dokumentācijas izvērtēšana, būvdarbu iepirkuma izsludināšana un izvērtēšana, papildu finansējuma piesaistīšana un līguma slēgšana ar kredītiestādi par aizdevuma piešķiršanu attiecīgā projekta īstenošanai, kā arī cita veida ar projektu saistīto dokumentu sagatavošana un izvērtēšana. Ņemot vērā gūto pieredzi, attiecīgais laikposms ir atkarīgs gan no projekta sarežģītības, gan ēkas dzīvokļu īpašnieku skaita un viņu spējas vienoties par energoefektivitātes projekta īstenošanu. **Pastāv gadījumi**, kad 4.2.1.1. pasākuma ietvaros iesniegtā projekta dokumentācijas saskaņošanai nepieciešams **vairāk, kā 26 mēnešu** ilgs laikposms. Līdz ar to secināms, ka **4.2.1.1. pasākuma ietvaros** iesniegto projektu **būvniecību nereti nav iespējams uzsākt MK noteikumos Nr.529 noteiktajā termiņā**. Papildus informējam, ka esam konstatējuši, ka **ir apdraudēta vairāku** tādu daudzdzīvokļu ēku energoefektivitātes **projektu īstenošana**, kuru ietvaros būvvalde 2016.gadā veikusi atzīmi ēkas fasādes apliecinājuma kartē vai veikusi atzīmi būvatļaujā par projektēšanas nosacījumu izpildi.**Ja netiks rasta iespēja pagarināt MK noteikumos Nr.529 noteikto termiņu, kādā realizējama būvniecība:**1. tiks **apdraudēta vismaz 30 projektu īstenošana** 4.2.1.1. pasākuma ietvaros;
2. tiks **apdraudēta** līdz 2018.gada 31.decembrim 4.2.1.1. pasākuma ietvaros noteikto **rādītāju sasniegšana**. Darbības programmā “Izaugsme un nodarbinātība” noteikts, ka līdz 2018. 31. decembrim 4.2.1.1. pasākuma ietvaros noslēgto līgumu skaits par daudzdzīvokļu ēku energoefektivitātes paaugstināšanu ir 70 līgumi;
3. pastāv risks, ka pēc Eiropas Savienības struktūrfondu un Kohēzijas fonda 2014.-2020.gada plānošanas perioda rādītāju izvērtējuma, par rādītājiem, kas sasniegti līdz 2018.gada 31.decembrim, tai skaitā 4.2.1.1. pasākuma ietvaros noslēgtie līgumi, 4.2.1.1. pasākumam **netiks piešķirta snieguma rezerve** 10 672 493 *euro* apmērā. Ņemot vērā vidējās daudzdzīvokļu ēkas energoefektivitātes paaugstināšanas projekta izmaksas, ar attiecīgā finansējuma palīdzību 4.2.1.1. pasākuma ietvaros iespējams piešķirt grantu aptuveni **80 vidēja izmēra daudzdzīvokļu ēku energoefektivitātes paaugstināšanas projektu īstenošanai**, kas ir nozīmīgs ieguldījums dzīvojamā fonda atjaunošanā.

Līdz ar to, Ministru kabineta 2014. gada 2. septembra noteikumos Nr. 529 “Ēku būvnoteikumi” 50. un 56.punktos, tiek pagarināts termiņš, kādā realizējama būvniecība pēc būvvaldes atzīmes veikšanas ēkas fasādes apliecinājuma kartē vai atzīmes veikšanas būvatļaujā par projektēšanas nosacījumu izpildi un nosakot to pieci gadi. Noteikumi tiek papildināti ar jaunu 228. un 229.punktu, kurā nosacījumi tiek attiecināti uz ēku būvniecības iecerēm, kam atzīme ēkas fasādes apliecinājuma kartē par akceptu veikta vai būvatļaujā izdota pēc 2014.gada 1.oktobra. Šis atskaites datums noteikts saistībā ar būtiskām normatīvā regulējuma izmaiņām, kas saistītas ar 2014.gada 1.oktobrī spēkā stājušos jauno Būvniecības likumu.Papildus informējam, ka, izstrādājot attiecīgos grozījumus ar atpakaļejošu spēku, Ekonomikas ministrija ir secinājusi, ka tie nerada negatīvu ietekmi uz nevienu sabiedrības grupu vai personu, kura izstrādājusi, izsniegusi vai ieguvusi būvatļauju par projektēšanas nosacījumu izpildi vai apliecinājuma karti, kā arī attiecīgie grozījumi nerada risku, ka kāda no iepriekš minētajām personām vai sabiedrības grupām varētu tikt diskriminēta. Ekonomikas ministrija, konsultējoties ar sadarbības partneriem, nav saņēmusi negatīvus iebildumus par plānotajiem grozījumiem. Papildus informējam, ka būvniecības sektora provizoriskās noslodzes dēļ, kas radusies intensīvās ES struktūrfondu līdzfinansēto atbalsta programmu ieviešanas dēļ, veiktie grozījumi provizoriski samazinās risku būvdarbu veicēju trūkuma dēļ neīstenot tādus būvniecības projektus, par kuriem būvatļaujas par projektēšanas nosacījumu izpildi vai apliecinājumu kartes ir saņemtas 2017. un 2018.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrijaLatvijas pašvaldību savienībaLatvijas lielo pilsētu asociācijaAkciju sabiedrība “Attīstības finanšu institūcija Altum” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums ietekmē personas, kuras ierosinās un veiks būvniecību, kā arī institūcijas, kuras iesaistītas būvniecības procesā attiecībā uz Eiropas Savienības struktūrfondu un Kohēzijas fonda 2014.-2020.gada plānošanas perioda finansējuma apguvi. |
| 2. | Tiesiskā regulējuma ietekme uz tautsaimniecību un administratīvo slogu | Personām, kuras ierosinās un veiks būvniecību tiesības tiek paplašinātas, tiks mazināts administratīvais slogs, nebūs vajadzīga jauna būvniecības dokumentācija.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (euro) |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | 2019 | 2020 | 2021 |
| izmaiņas, salīdzinot ar kārtējo (2018) gadu | izmaiņas, salīdzinot ar kārtējo (2018) gadu | izmaiņas, salīdzinot ar kārtējo (2018) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2.valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1.valsts pamatbudžets | 0 | 0 | 0 | 0 | 0 |
| 2.2.valsts speciālais budžets | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 3267 | 0 | 0 | 0 |
| 3.1.valsts budžets | 0 | 3267 | 0 | 0 | 0 |
| 3.2.valsts speciālais budžets | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 3267 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1.valsts pamatbudžets | 0 | 0 | 0 | 0 | 0 |
| 5.2.speciālais budžets | 0 | 0 | 0 | 0 | 0 |
| 5.3.pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Veicot grozījumus MK noteikumos Nr.529, būs nepieciešams veikt izmaiņas Būvniecības informācijas sistēmā (turpmāk – BIS), konfigurējot sistēmā esošos būvatļauju un apliecinājumu karšu derīgumu termiņus. BIS izstrādātājs informējis Ekonomikas ministriju un Būvniecības valsts kontroles biroju (turpmāk – BVKB), ka attiecīgo izmaiņu veikšanai nepieciešamais laiks ir 5,5 cilvēkdienas.Papildus BIS būs nepieciešams veikt esošo dokumentu datu migrāciju, attiecīgo izmaiņu veikšanai nepieciešamais laiks ir 3,5 cilvēkdienas.BIS izstrādātāju noteiktās izmaksas par vienu cilvēkdienu ir 636 *euro*, ieskaitot pievienotās vērtības nodokli.Līdz ar to aprēķinātais nepieciešamais finansējums attiecīgo izmaiņu veikšanai ir 3267 *euro*, ieskaitot pievienotās vērtības nodokli.Attiecīgais izmaiņu realizācijas termiņš saskaņā ar BIS izstrādātājiem ir 2 nedēļas.Attiecīgie izdevumi tiks segti no BVKB esošajiem (piešķirtajiem) finanšu līdzekļiem, un papildu finansējums no valsts budžeta netiks pieprasīts. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ietekme uz budžetu ir vienreizēja, un izmaiņas BIS tiks veiktas tiklīdz MK noteikumu Nr.529 grozījumi stāsies spēkā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības ietvaros par Ministru kabineta noteikumu projektu “Grozījumi Ministru kabineta 2014.gada 2.septembra noteikumos Nr. 529 “Ēku būvnoteikumi”’ tika informēta Latvijas Būvniecības padome, kurā pārstāvētas 15 ar būvniecības nozari saistītās nevalstiskās organizācijas, kā arī Latvijas pašvaldību savienība. No attiecīgajā organizācijām iebildumi nav saņemti. |
| 2. | Sabiedrības līdzdalība projekta izstrādē | Latvijas lielo pilsētu asociācija un Latvijas pašvaldību savienība ir lūgušas Ekonomikas ministriju izdarīt grozījumus normatīvajā regulējumā, jo ir saņemti vairāku pašvaldību priekšlikumi, kurā tiek lūgts pagarināt būvdarbu nosacījumu izpildes termiņus saistībā ar projektu daudzdzīvokļu ēku energoefektivitātes paaugstināšanai darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākuma “Veicināt energoefektivitātes paaugstināšanu dzīvojamās ēkās” (turpmāk – 4.2.1.1. pasākums) realizāciju. Vairākas pašvaldības uzsver, ka ir apdraudēta vairāku tādu daudzdzīvokļu ēku energoefektivitātes projektu īstenošana, kuru ietvaros būvvaldes 2016.gadā veikušas atzīmi ēkas fasādes apliecinājuma kartē vai būvatļaujā par projektēšanas nosacījumu izpildi, kuru derīguma termiņš, ilgā saskaņošanas procesa dēļ, var tikt pārsniegts, kā rezultātā var tikt zaudēts Eiropas Savienības Fondu līdzfinansējums. |
| 3. | Sabiedrības līdzdalības rezultāti | Latvijas pašvaldību savienības un Latvijas lielo pilsētu asociācijas priekšlikumi ir ņemti vērā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|

|  |  |  |
| --- | --- | --- |
| 1. | Projekta izpildē iesaistītās institūcijas | Būvvaldes un institūcijas, kas veic būvvaldes funkcijas |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, esošās institūcijas netiks likvidētas vai reorganizētas. |
| 3. | Cita informācija | Nav |

 |

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis

Rostoka, 67013276
Inese.Rostoka@em.gov.lv

Immermane, 67013131

Liva.Immermane@em.gov.lv